
Samostalna izložba digitalnih ilustracija, nakita i keramike pod nazivom ”Mačja priča” otvara se u galeriji Singidunum u ponedeljak 27. novembra u 19h i traje do 5. decembra 2023. 
Autorka je kostimografkinja Jelena Stevanović, koja se dugi niz godina bavi dizajnom nakita eksperimentišući sa različitim materijalima kao što su metal, staklo i keramika. 
Inspiracija za radove iz poslednjih par godina se delom nametnula i okolnostima kada smo svi bili pretežno okrenuti prema svom najbližem okruženju, prirodi, kućnim ljubimcima. Ovaj vizuelni dnevnik pretočen je u nakit i keramiku jarkih boja koji stoje u kontrastu sa sivilom svakodnevice.

